Suchinthana/ta-wikipedia huggingface dataset:
தயோகார்பனிலைடு

தயோகார்பனிலைடு  (Thiocarbanilide) என்பது C6H5NH)2CS என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். கரிம வேதியியல் சேர்மமான இது தயோயூரியாவின் வழிப்பெறுதியாக வெண்மை நிறத்துடன் ஒரு திண்மமாகக் காணப்படுகிறது. அனிலினுடன் கார்பன் டை சல்பைடைச் சேர்த்து வினைபுரியச் செய்து தயோகார்பனிலைடு தயாரிக்கப்படுகிறது.

பயன்கள்
தயோகார்பனிலைடு பொதுவாக இரப்பர் கந்தகமூட்டலுக்கான முடுக்கியாகவும், பாலி வினைல் குளோரைடு மற்றும் பாலிவினைலிடின்குளோரைடுகளின் நிலைப்படுத்தியாகவும் பயன்படுத்தப்படுகிறது. கந்தகமூட்டல் முடுக்கியாக இதன் பயன்பாடு பிஎப் குட்ரிச்சு நிறுவன வேதியியலாளர் சியார்ச்சு ஓன்சுலேகர் என்பவரால் கண்டுபிடிக்கப்பட்டது.

நச்சு
தயோகார்பனிலைடு சேர்மத்தின் எலிகளுக்கான உயிர்க்கொல்லும் அளவு கிலோகிராமுக்கு 50 மில்லி கிராம் ஆகும்.

மேற்கோள்கள் 

தயோயூரியாக்கள்
கரிமச் சேர்மங்கள்
மொய்ராங் சாய்

மொய்ராங் சாய் (Moirang Sai) என்பது கம்பா தோய்பியின் கதையை விவரிக்கும் ஒரு பாரம்பரிய மணிப்புரி இசை நிகழ்த்து கலை வடிவமாகும். நிகழ்ச்சி 120 மணி நேரத்திற்கும் அதிகமாக நடத்தபடுகிறது.

1950கள் மற்றும் 1980களுக்கு இடைப்பட்ட காலகட்டத்தில், மொய்ராங் சாய் சமூகக் கூட்டங்கள் மற்றும் திருமணங்களில் பொழுதுபோக்குக்காக பிரபலமாக நிகழ்த்தப்பட்டது. பாரம்பரிய மணிப்புரி பாடகர் இமா லங்காதேல் தோய்னு கலை வடிவத்தின் நவீன கால முன்னோடியாகவும் கருதப்படுகிறார். அவர் கலை வடிவத்தை ஒரு நாடகப் பெண்ணின் இசை நிகழ்ச்சியாக உருவாக்கினார். தூய மெய்டேய் ஜகோய் நடனம் மற்றும் பாடும் வகைகளைக் கொண்டிருந்தார். 1960 களில் இருந்து 1990 களில் வரை ஒரு கலைஞராக அவர் புகழ் பெற்றார்.
Articles containing Meitei-language text

ஆபத்து 
1990கள் மற்றும் 2000களில், மேற்கத்திய ராக் இசையின் அதிகரித்துவரும் புகழ் மற்றும் பார்வையாளர்களிடையே பிரதான இந்தி மற்றும் பெங்காலி இசையின் காரணமாக மொய்ராங் சாய் உண்மையிலேயே ஆபத்தில் இருந்தது. மேலும், மக்கள் தங்கள் ஆர்வத்தை பாரம்பரிய கலை வடிவங்களிலிருந்து நேரடி நாட்டுப்புற நாடகத்தின் நவீன கலைகளுக்கு மாற்றத் தொடங்கினர். 2000களின் பிற்பகுதியில், 2 அல்லது 3 கலைஞர்கள் மட்டுமே அப்போது கலையை தீவிரமாக நிகழ்த்திக் கொண்டிருந்தனர். பின்னர், கலை வடிவத்தின் மறுமலர்ச்சி குறித்து பொதுமக்களிடையே ஆர்வம் குறைந்து போனது.

புத்துயிர் 
2010 களில், இமா தொய்னு என்ற பாடகர் ஒரு சில மாணவர்களை அழிந்துவரும் இக்கலை வடிவத்தைக் கற்றுக்கொள்ளச் செய்தார். அதிர்ஷ்டவசமாக, கலைஞர்களின் ஒரு சிறிய குழு கிட்டத்தட்ட அழிந்துபோன மொய்ராங் சாய் கலை வடிவத்தை மொத்த அழிவிலிருந்து காப்பாற்ற மீண்டும் கற்றுக்கொள்கிறது. சமீபத்தில், பாரம்பரிய மணிப்புரி நாட்டுப்புற பாடகரும் "இலாய்கு" கலைஞருமான மங்கா மயங்க்லம்பம் என்பவரின் கடின உழைப்பின் காரணமாக மொய்ராங் சாய் சிறப்பாக புத்துயிர் பெற்று வருகிறாது. மங்கா கிட்டத்தட்ட அழிந்துபோன கலை வடிவத்தை தற்போதைய இளைஞர்களிடையே மீண்டும் பிரபலப்படுத்துகிறார். 

அக்டோபர் 4,2020 அன்று, இந்திய அரசின் கலாச்சார அமைச்சகத்தின் ஆதரவின் கீழ், நொங்போக் இங்கூபா கலாச்சார அகாதமி, எய்ரிபோக் டாப் சிங்தா ஒயினம்தோங் லெய்ராக், யெயிரிபோக் டாப் லாய் சமூக மண்டபத்தில் 'மொய்ராங்க சாய்' பாரம்பரிய கலையைப் பாதுகாக்கவும் பிரபலப்படுத்தவும் 'மொய்ராங் சாய்' குறித்த ஒரு பட்டறை மற்றும் தயாரிப்பு நிகழ்ச்சியை ஏற்பாடு செய்தது.

குறிப்புகள்

மேற்கோள்கள்

வெளி இணைப்புகள் 
 https://indianexpress.com/article/lifestyle/art-and-culture/stories-in-a-song-mangka-mayanglambam-5013301/
கடல்சார் பட்டு பாதை

கடல்சார் பட்டுப் பாதை (Maritime Silk Road) என்பது தென்கிழக்காசியா, கிழக்காசியா, கிழக்கு ஆசியா, இந்தியத் துணைக்கண்டம், அறபுத் தீபகற்பம், கிழக்கு ஆப்பிரிக்கா மற்றும் ஐரோப்பா ஆகியவற்றை இணைக்கும் வரலாற்றுச் சிறப்புமிக்க பட்டுப் பாதையின் கடல்சார் பகுதியாகும். இது கி.மு 2ஆம் நூற்றாண்டில் தொடங்கி கி.பி 15ஆம் நூற்றாண்டு வரை செழித்திருந்தது. கடல்சார் பட்டுப் பாதை முதன்மையாக தென்கிழக்கு ஆசியாவில் உள்ள ஆசுத்திரோனீசிய மாலுமிகளால் நிறுவப்பட்டு இயக்கப்பட்டது. அவர்கள் நீண்ட தூர கடலில் செல்லும் அடுக்கு-இழுவை வர்த்தகக் கப்பல்களில் பயணம் செய்தனர். அரபிக்கடல் மற்றும் அதற்கு அப்பால் உள்ள பாரசீக மற்றும் அராபிய வர்த்தகர்களின் தோவ்களாலும் மற்றும் தெற்காசியாவிலுள்ள தமிழ் வணிகர்களாலும் இந்த பாதை பயன்படுத்தப்பட்டது. அந்த காலகட்டத்தில் சீனா தங்கள் சொந்த வர்த்தகக் கப்பல்களைக் கட்டத் தொடங்கியது. பிற்காலத்தில், கிபி 10 முதல் 15 ஆம் நூற்றாண்டுகள் வரை இப்பாதைகளைப் பின்பற்றியது.

தென்கிழக்கு ஆசியாவில் உள்ள பழைய ஆசுத்திரோனீசிய ஜேட் கடல்சார் வர்த்தகத் தொடர்புகள், அத்துடன் தென்கிழக்காசியா  மற்றும் தெற்காசியா இடையிலான கடல்சார் மசாலா வர்த்தகத் தொடர்புகளின் அடிச்சுவடுகளையும், அரேபிய கடலில் உள்ள மேற்கு ஆசிய கடல்சார் வர்த்தகத் தொடர்புகளையும் பின்பற்றியது.

கடல்சார் பட்டுப்பாதை என்ற சொல் ஒரு நவீன பெயர். இது நிலப்பரப்பு பட்டுப் பாதையுடன் ஒத்திருகிறது. இந்தோ-மேற்கு பசிபிக் (தென்கிழக்கு ஆசியா மற்றும் இந்தியப் பெருங்கடல்) வழியாக செல்லும் பண்டைய கடல்சார் பாதைகள் அதன் மிக நீண்ட வரலாற்றின் பெரும்பகுதிக்கு குறிப்பிட்ட பெயரைக் கொண்டிருக்கவில்லை. நவீன பெயர் இருந்தபோதிலும், கடல்சார் பட்டுப்பாதை பட்டு அல்லது ஆசிய ஏற்றுமதிகள் மட்டுமல்ல, மிகவும் பரந்த பிராந்தியத்தில் பல்வேறு வகையான பொருட்களின் பரிமாற்றங்களை உள்ளடக்கி இருந்தது.

மே 2017 இல், பல்வேறு துறைகளைச் சேர்ந்த வல்லுநர்கள் இலண்டனில் ஒரு கூட்டத்தை நடத்தி, "கடல்சார் பட்டுப் பாதையை" ஒரு புதிய யுனெஸ்கோ உலக பாரம்பரிய தளமாக பரிந்துரைப்பதற்கான முன்மொழிவு குறித்து விவாதித்தனர்.

அரசியல்மயமாக்கல் 
பண்டைய கடல்சார் பட்டுச் சாலை குறித்த கல்வி ஆராய்ச்சி நவீன நாடுகளால் அரசியல் காரணங்களுக்காக ஒதுக்கப்பட்டு புராணமாக மாற்றப்பட்டுள்ளது. சீனா, குறிப்பாக, 2015 இல் இந்தோனேசியாவிற்கு விஜயம் செய்தபோது சீ சின்பிங்கால் முன்மொழியப்பட்ட அதன் பட்டை ஒன்று பாதை ஒன்று முன்முயற்சிக்காக கடல்சார் பட்டுப் பாதையின் புராணப் படத்தைப் பயன்படுத்துகிறது. தென்கிழக்கு ஆசியாவின் துறைமுக நகரங்களுக்கும் இந்தியப் பெருங்கடலுக்கும் இடையிலான பழைய வர்த்தக பாதைகளை மீண்டும் இணைக்க சீனா முயற்சிக்கிறது. மேலும் சீன மாலுமிகள் இந்த பாதையை உருவாக்குவதில் முக்கிய பங்கு வகித்ததாக தவறாக கருதுகிறது.

2014 இல் தொடங்கப்பட்ட மௌசம் திட்டத்துடன் கடல்சார் பட்டுப் பாதையையும் இந்தியா புராணமாக்கியுள்ளது, இது இந்தியப் பெருங்கடலில் உள்ள சுற்றியுள்ள நாடுகளுடன் பழைய வர்த்தக தொடர்புகளை மீண்டும் இணைக்க முயற்சிக்கிறது. இந்தியாவும் கடல்சார் பட்டுப்பாதையில் ஒரு முக்கிய பங்கை வகிப்பதாக சித்தரிக்கிறது. மேலும் அதன் வர்த்தக தொடர்புகளையும் கலாச்சார பரவலையும் அகண்ட இந்தியா என்ற பாவையின் கீழ்  "இந்திய காலனித்துவம்" என்று சித்தரிக்கிறது.

மேற்கோள்கள் 

வணிகப் பாதைகள்
பட்டுப் பாதை
சீன மொழி வார்த்தைகளைக் கொண்ட கட்டுரைகள்
ஆனக்கரை

ஆனக்கரை (Anakkara) என்பது இந்தியாவின், கேரளத்தின், பாலக்காடு மாவட்டத்தின், பட்டாம்பி வட்டத்தில் உள்ள ஒரு கிராமமும்,  கிராம ஊராட்சியும் ஆகும். இது  பாரதப்புழா ஆற்றின் (நிலா, பொன்னானி ஆறு, அல்லது குட்டிப்புரம் ஆறு) தெற்குக் கரையில் அமைந்துள்ளது.  குட்டிப்புரம் நகருக்கு தெற்கே சுமார் 8 கி.மீ தொலைவில் ஆனக்கரை அமைந்துள்ளது. இது 16 ஜூன் 1969 வரை பொன்னணி வட்டத்தின் ஒரு பகுதியாக இருந்தது. ஆனக்கரையின் எல்லை கிராம ஊராட்சிகளாக திருப்பூர் வட்டத்தின், குட்டிப்புரம் மற்றும் இரிம்பிளியம், பொன்னணி வட்டத்தின்,  தவனூர், காலடி,  வட்டம்குளம், பட்டாம்பி வட்டத்தின், பருத்தூர் மற்றும் பட்டிதாரா ஆகியவை உள்ளன.

மக்கள்வகைப்பாடு 
 இந்திய மக்கள் தொகை கணக்கெடுப்பின்படி, ஆனக்கரையின் மொத்த மக்கள் தொகை 22,601 ஆகும். இதில் ஆண்களின் எண்ணிக்கை 10,701 என்றும், பெண்களின் எண்ணிக்கை 11,900 என்றும் உள்ளது.

புறநகர்ப் பகுதிகளும் கிராமங்களும் 

 மேலழியம்
 கும்பிடி (ம) உம்மத்தூர்
 பன்னியூர் (ம) நய்யூர்
 பெரும்பலம்
 முந்திரக்கோடு (ம) டயட் சாலை
 மன்னியம் பெரம்பலம்
 கூடலூர் (ம) மலமல்காவு

முக்கியமான அடையாளங்கள் 

 பன்னியூர் வராகமூர்த்தி கோயில்
 ஆனக்கரை சிவன் கோயில்
 கோடலில் வாமனமூர்த்தி கோயில் (ம) பகவதி கோயில் - பெரும்பலம்
 டி.ஐ.ஈ.டி ஆய்வகப் பள்ளி (1992 இல் சுவாமி நாதா வித்யாலயாவின் ஊக்குவிப்பதன் மூலம்) https://www.dietpalakkad.org
 ஜி. எச். எஸ் பள்ளி, ஆனக்கரை
 ஏ.டபிள்யூ.எச் அறிவியல் மற்றும் தொழில்நுட்ப கல்லூரி ஆனக்கரை
 ஜி.டி.ஜே.பி பள்ளி கும்பிடி
 ஆனக்கரை வடக்கத் தரவாடு (கேப்டன் லட்சுமியின் வீடு)
 கோவிந்தகிருஷ்ண ஸ்மரக வாயனசாலா

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
கேஎல்ஐஏ T1 நிலையம்

கேஎல்ஐஏ T1 நிலையம் அல்லது கோலாலம்பூர் பன்னாட்டு வானூர்தி நிலைய விரைவுத் தொடருந்து இணைப்பு நிலையம் 1 (ஆங்கிலம்: KLIA T1 ERL Station (KLIA); மலாய்: Stesen ERL KLIA; Stesen ERL Kuala Lumpur International Airport) என்பது மலேசியா, சிலாங்கூர், கோலாலம்பூர் பன்னாட்டு வானூர்தி நிலையத்தில் அமைந்துள்ள ஒரு விரைவுப் போக்குவரத்து (இஆர்எல்) (Express Rail Link) (ERL) நிலையமாகும்.

கோலாலம்பூர் பன்னாட்டு வானூர்தி நிலையக் கட்டிடத்தின் முதல் தளத்தில் உள்ள கேஎல்ஐஏ T1 நிலையத்திற்கு, விரைவுத் தொடருந்து இணைப்பின் இரண்டு வழித்தடங்களான கேஎல்ஐஏ விரைவுத் தொடருந்து (KLIA Ekspres); மற்றும் கேஎல்ஐஏ போக்குவரத்து (KLIA Transit) எனும் வழித்தடங்களின் மூலமாகச் சேவை செய்யப்படுகிறது.

பொது

1998-ஆம் ஆண்டில் கட்டப்பட்ட கோலாலம்பூர் பன்னாட்டு வானூர்தி நிலையத்தில் ஒரு முதன்மை வானூர்தி முனையம் (Terminal) உள்ளது. அந்த வானூர்தி முனையத்தில் ஒரு தொடருந்து நிலையமும் உள்ளது. அதற்குப் பெயர்தான் 'கேஎல்ஐஏ T1 நிலையம்'.

சிப்பாங் பன்னாட்டு வானூர்தி நிலையத்தின் தொடருந்து நிலையம் முன்பு கேஎல்ஐஏ நிலையம் என்று அழைக்கப்பட்டது. தற்போது 'கேஎல்ஐஏ T1 நிலையம்' என்று அழைக்கப்படுகிறது.

இந்த வானூர்தி தொடருந்து நிலையம்தான் முதன்முதலில் கட்டப்பட்டது. தற்போது இந்த வானூர்தி முனையத்திற்கு வழங்கப்படும் சேவைக்கு இஆர்எல் சேவை (Express Rail Link) (ERL) எனப் பெயர் வழங்கப்பட்டு உள்ளது.

கேஎல்ஐஏ 1 நிலையம்

கோலாலம்பூர் பன்னாட்டு வானூர்தி நிலையத்தைக் கட்டும் போதே முதல் இஆர்எல் சேவை தொடருந்து நிலையத்தையும் கட்டிவிட்டார்கள். அதன் அப்போதைய பெயர் கேஎல்ஐஏ 1 நிலையம். தற்போது கேஎல்ஐஏ T1 நிலையம் என பெயர் மாற்றம் செய்யப்பட்டுள்ளது.

2014 மே 2-ஆம் தேதி மலிவுவிலை வானூர்திச் சேவைகளுக்காக (Low Cost Carrier Terminal) (LCCT) ரிங்கிட் 4 பில்லியன் செலவில், அசல் வானூர்தி நிலையத்திற்கு 2 கிமீ அப்பால் இரண்டாவது வானூர்தி முனையம் கட்டப்பட்டது. அந்த முனையத்திற்காக மற்றும் ஒரு புதிய தொடருந்து நிலையமும் கட்டப்பட்டது. அந்த நிலையத்தின் தற்போதைய பெயர் கேஎல்ஐஏ T2 நிலையம் (KLIA T2) ஆகும்.

தடங்கள்

கேஎல்ஐஏ T1 நிலையம்; மற்றும் கேஎல்ஐஏ T2 நிலையம் ஆகிய இரு நிலையங்களையும் இணைப்பதற்கு இரண்டு தொடருந்து தடங்கள் உள்ளன. தடம் ஏ (Platform A); மற்றும் தடம் பி (Platform B) என பெயர் வழங்கப்பட்டு உள்ளது. தடம் ஏ என்பதை கேஎல்ஐஏ விரைவுத் தொடருந்து பயன்படுத்துகிறது. தடம் பி என்பதை கேஎல்ஐஏ போக்குவரத்து பயன்படுத்துகிறது.

காட்சியகம்

மேலும் காண்க
 கேஎல்ஐஏ T2 நிலையம்
 கேஎல்ஐஏ விரைவுத் தொடருந்து
 கேஎல்ஐஏ போக்குவரத்து
 மலேசிய தொடருந்து போக்குவரத்து
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
விரைவுத் தொடருந்து இணைப்பு
அகலேகா தீவுகள்

அகலேகா தீவுகள் (Agaléga (),   ,  இந்தியப் பெருங்கடலில் அமைந்த மொரிசியஸ் நாட்டின் பகுதியாக உள்ளது. அகலேகா இரண்டு தீவுக் கூட்டங்களைக் கொண்டுள்ளது. இது மொரிசியசிற்கு வடக்கே   தொலைவில் உள்ளது.செயிண்ட் பிராண்டன் தீவைப்போல், அகலகா தீவும் மொரிசியஸ் பிரதமர் அலுவலகத்தின் வெளித் தீவுகளின்  மேம்பாட்டு குழுமத்தின் கீழ் செயல்படுகிறது. 

2022ல் இத்தீவின் மக்கள் தொகை 330 ஆகும்.இங்குள்ள மக்கள் கிரியோல் மொழியைப் பேசுகின்றனர். அகலகா தீவு   பரப்பளவு கொண்டது. இதன் வடக்கு தீவு   நீளமும் மற்றும்   அகலமும் கொண்டது. இதன் தெற்கு தீவு   நீளம் மற்றும்  அகலம் கொண்டது. அகலேகாவின்வடக்கு தீவில் விமான ஓடுதளம்]மற்றும் தீவின் தலைமையிடமான விங்ட்-சின்க் நகரம் உள்ளது.அகலேகா தீவுகள் மீன்பிடி தொழில், தேங்காய் தொடர்பான தொழிற்சாலைகள் மற்றும் வண்ணப் பல்லி இனங்களுக்குபெயர் பெற்றது.

அகலேகா தீவுகளின் மேம்பாடு
அகலேகாவின் வடக்கு தீவில் 3,000 மீட்டர் நீளத்திற்கு வானூர்தி ஓடு தளம்  மற்றும் செயிண்ட் ஜேம்ஸ் படகுத் தளம் அமைக்க, இந்தியப் பிரதமர் நரேந்திர மோதி மற்றும் மொரிசியஸ் பிரதமர் பிரவிந்த் ஜக்நாத்  29 பிப்ரவரி 2024 அன்று ஒப்பந்தங்களில் கையெழுத்து இட்டனர்.

தட்ப வெப்பம்

மேற்கோள்கள்

வெளி இணைப்புகள்

Government of Mauritius - Agalega 

மொரிசியசு
மௌசம் திட்டம்

மௌசம் திட்டம் (Project Mausam) என்பது இந்திய கலாச்சார அமைச்சகம் மற்றும் இந்தியத் தொல்லியல் ஆய்வகம் , இந்திரா காந்தி தேசிய கலை மையம் மற்றும் புதுதில்லியில் உள்ள தேசிய அருங்காட்சியகம் ஆகியவற்றுடன் இணைந்து இந்தியப் பெருங்கடலில் உள்ள நாடுகளை இணைக்கும் ஒரு கலாச்சாரத் திட்டமாகும். "மௌசம்" என்ற சொல் "வானிலை" அல்லது "பருவம்" என்று பொருள்படும். இது அரபு வார்த்தையான மாவ்சிம் உள்ளிட்ட பிராந்திய பேச்சுவழக்குகளிலிருந்து பெறப்பட்டது. இது படகுகள் பாதுகாப்பாக பயணம் செய்யக்கூடிய பருவத்தைக் குறிக்கிறது.

இந்தியப் பெருங்கடலின் எல்லையை ஒட்டியுள்ள 39 நாடுகளுடன் கடல்சார் கலாச்சாரத் தொடர்புகளை மீண்டும் கட்டியெழுப்புவதே இத்திட்டத்தின் நோக்கம். வரலாற்று மற்றும் தொல்லியல் ஆராய்ச்சியாளர்களை ஒன்றிணைத்து, நாடுகளுக்கு இடையிலான பொருளாதார, கலாச்சார மற்றும் மதத் தொடர்புகளின் பன்முகத்தன்மையை பதிவு செய்வதையும் இந்த திட்டம் நோக்கமாகக் கொண்டுள்ளது. மௌசம் திட்டத்திற்கு இரண்டு நோக்கங்கள் உள்ளது. முதலாவது நாடுகளுக்கு இடையிலான தேசியக் கலாச்சாரங்களைப் புரிந்துகொள்வது, இரண்டாவது நாடுகளுக்கு இடையிலான தகவல்தொடர்புகளை மீண்டும் உருவாக்குவது.

குறிக்கோள்கள் 
இந்தத் திட்டம் அதன் தொலைநோக்குப் பார்வையை நிறைவேற்ற நான்கு முக்கிய நோக்கங்களைக் கொண்டுள்ளது. முதலாவதாக, நாடுகளுடனான தொலைந்துபோன தொடர்புகளை புதுப்பிப்பதை இது நோக்கமாகக் கொண்டுள்ளது. இந்தியப் பெருங்கடலில் உள்ள நாடுகள் பல நூற்றாண்டுகளாக ஒன்றோடொன்று இணைக்கப்பட்டுள்ளன. இந்த திட்டம் இந்தியப் பெருங்கடல் உலகில் உள்ள நாடுகளின் பொதுவான பொருளாதார உறவுகள் மற்றும் கலாச்சார மதிப்புகளை ஆவணப்படுத்தவும் கொண்டாடவும், சமகால நெறிமுறைகள் மற்றும் தேசிய எல்லைகளுக்கு அப்பால், இந்தியப் பெருங்கடலின் நாடுகளுக்கு இடையிலான தொடர்புகளை வலுப்படுத்தவும், எதிர்கால ஒத்துழைப்புக்கு ஒரு முன்னுதாரணத்தை அமைக்கவும் முயல்கிறது.

முன்னேற்றமும் சாதனையும் 
2014 ஆம் ஆண்டில், இமான்சு பிரபா ரேயின் “இந்தியப் பெருங்கடல் முழுவதும் கடல்சார் கலாச்சார நிலப்பரப்புகள்” என்ற நூல் வெளியிடப்பட்டது. ஒரே ஆண்டில் இத்திட்டம் பற்றிய பத்தொன்பது கலந்துரையாடல்கள் பல்வேறு தலைப்புகளில் நடத்தப்பட்டன. அக்டோபர் முதல் நவம்பர் 2014 வரை இந்தியாவில் நடைபெற்ற இந்திரா காந்தி தேசிய கலை மையம் சார்பில் "இந்தியாவில் ஆப்பிரிக்கர்கள்: ஒரு மறுகண்டுபிடிப்பு" என்ற தலைப்பில் ஒரு நாள் மாநாட்டுடன் ஒரு கண்காட்சியும்  நடைபெற்றது. கேரள சுற்றுலாத் துறை மற்றும் இந்தியத் தொல்லியல் துறையால் கொச்சியில் கடல்சார் வர்த்தக வழிகள் பற்றிய தேசிய மாநாடு ஏற்பாடு செய்யப்பட்டது.

மேற்கோள்கள்

மேலும் படிக்க

வெளி இணைப்புகள் 
 Mausam/Mawsim: Maritime Routes and Cultural Landscapes. Concept Note. Ministry of Culture, Government of India

இந்திய அமைச்சகம்
கேஎல்ஐஏ T2 நிலையம்

கேஎல்ஐஏ T2 நிலையம் அல்லது கோலாலம்பூர் பன்னாட்டு வானூர்தி நிலைய போக்குவரத்து நிலையம் 2 (ஆங்கிலம்: KLIA T2 ERL Station (KLIA); மலாய்: Stesen ERL KLIA2) என்பது மலேசியா, சிலாங்கூர், கோலாலம்பூர் பன்னாட்டு வானூர்தி நிலையத்தில் அமைந்துள்ள ஒரு விரைவுப் போக்குவரத்து (இஆர்எல்) (ERL) நிலையமாகும்.

முன்பு கேஎல்ஐஏ 2 என அறியப்பட்ட இந்த நிலையம், 2014 மே 2-ஆம் தேதி செயல்படத் தொடங்கியது. கேட்வே@கேஎல்ஐஏ2 (Gateway@klia2 Complex) வளாகத்தின் இரண்டாவது தளத்தில் இந்த நிலையம் அமைந்துள்ளது. இந்த நிலையம், இஆர்எல் சேவையின் இரண்டு வழித்தடங்களான கேஎல்ஐஏ விரைவுத் தொடருந்து மற்றும் கேஎல்ஐஏ போக்குவரத்து மூலம் சேவை செய்யப்படுகிறது.

பொது

கோலாலம்பூர் பன்னாட்டு வானூர்தி நிலையக் கட்டிடத்தின் முதல் தளத்தில் உள்ள கேஎல்ஐஏ T1 நிலையத்திற்கு, விரைவுத் தொடருந்து இணைப்பின் இரண்டு வழித்தடங்களான கேஎல்ஐஏ விரைவுத் தொடருந்து (KLIA Ekspres); மற்றும் கேஎல்ஐஏ போக்குவரத்து (KLIA Transit) எனும் வழித்தடங்களின் மூலமாகச் சேவை செய்யப்படுகிறது.

1998-ஆம் ஆண்டில் கட்டப்பட்ட கோலாலம்பூர் பன்னாட்டு வானூர்தி நிலையத்தில் ஒரு முதன்மை வானூர்தி முனையம் (Terminal) உள்ளது. அந்த வானூர்தி முனையத்தில் ஒரு தொடருந்து நிலையமும் உள்ளது. அதற்குப் பெயர் கேஎல்ஐஏ T1 நிலையம்.

கேஎல்ஐஏ நிலையம்

சிப்பாங் பன்னாட்டு வானூர்தி நிலையத்தின் தொடருந்து நிலையம் முன்பு கேஎல்ஐஏ நிலையம் என்று அழைக்கப்பட்டது. தற்போது 'கேஎல்ஐஏ T1 நிலையம்' என்று அழைக்கப்படுகிறது.

இந்த வானூர்தி தொடருந்து நிலையம்தான் முதன்முதலில் கட்டப்பட்டது. தற்போது இந்த வானூர்தி முனையத்திற்கு வழங்கப்படும் சேவைக்கு இஆர்எல் சேவை (Express Rail Link) (ERL) எனப் பெயர் வழங்கப்பட்டு உள்ளது.

கேஎல்ஐஏ 1 நிலையம்

கோலாலம்பூர் பன்னாட்டு வானூர்தி நிலையத்தைக் கட்டும் போதே முதல் இஆர்எல் சேவை தொடருந்து நிலையத்தையும் கட்டிவிட்டார்கள். அதன் அப்போதைய பெயர் கேஎல்ஐஏ 1 நிலையம். தற்போது கேஎல்ஐஏ T1 நிலையம் என பெயர் மாற்றம் செய்யப்பட்டுள்ளது.

2014 மே 1-ஆம் தேதி மலிவுவிலை வானூர்திச் சேவைகளுக்காக (Low Cost Carrier Terminal) (LCCT) ரிங்கிட் 4 பில்லியன் செலவில், அசல் வானூர்தி நிலையத்திற்கு 2 கிமீ அப்பால் இரண்டாவது வானூர்தி முனையம் கட்டப்பட்டது. அந்த முனையத்திற்காக மற்றும் ஒரு புதிய தொடருந்து நிலையமும் கட்டப்பட்டது. அந்த நிலையத்தின் தற்போதைய பெயர் கேஎல்ஐஏ T2 நிலையம் (KLIA T2) ஆகும்.

தடங்கள்

கேஎல்ஐஏ T1 நிலையம் மற்றும் கேஎல்ஐஏ T2 நிலையம் ஆகிய இரு நிலையங்களையும் இணைப்பதற்கு இரண்டு தொடருந்து தடங்கள் உள்ளன. தடம் ஏ (Platform A); மற்றும் தடம் பி (Platform B) என பெயர் வழங்கப்பட்டு உள்ளது. தடம் ஏ என்பதை கேஎல்ஐஏ விரைவுத் தொடருந்து பயன்படுத்துகிறது. தடம் பி என்பதை கேஎல்ஐஏ போக்குவரத்து பயன்படுத்துகிறது.

காட்சியகம்

மேலும் காண்க

 கேஎல்ஐஏ T1 நிலையம்
 கேஎல்ஐஏ விரைவுத் தொடருந்து
 கேஎல்ஐஏ போக்குவரத்து
 மலேசிய தொடருந்து போக்குவரத்து
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்
KLIA2 ERL Station | klia2.com.my
KLIA Ekspres now serving KLIA2

மலேசியத் தொடருந்து நிலையங்கள்
விரைவுத் தொடருந்து இணைப்பு
மகாலெட்சுமி கோயில், மும்பை

மகாலெட்சுமி கோயில் (Mahalaxmi Temple), இந்து சமயத்தின் பெண் தெய்வமான இலக்குமிக்கு அர்ப்பணிக்கப்பட்ட கோயில் ஆகும். இக்கோயிலை தெற்கு மும்பையில் உள்ள பூலாபாய் தேசாய் மார்க்,  மகாலெட்சுமி மேற்குப் பகுதியில் அமைந்துள்ளது. இக்கோயிலை 1831ல் தாக்ஜி தாதாஜி என்பவரால் நிறுவப்பட்டது. இக்கோயிலை மகாலெட்சுமி கோயில் அறக்கட்டளையினர் நிர்வாகம் செய்கின்றனர். இக்கோயிலில் உப-தெய்வங்களான மகாகாளி, சரசுவதி சன்னதிகள் உள்ளது. இக்கோயிலின் முக்கிய நாட்கள் லட்சுமி பூஜை, நவராத்திரி, தீபாவளி, குடீ பாடவா ஆகும்.

இதனையும் காண்க
 மும்பையின் வரலாறு
 மும்பையின் காலக்கோடுகள்

மேற்கோள்கள்

வெளி இணைப்புகள்

 Official website

மும்பையின் வழிபாட்டுத தலங்கள்
தரவாடு

தரவாடு, என்றும் உச்சரிக்கப்படுகிறது தறவாடு (), என்பது கேரளத்தில் உள்ள உயர்குடி நாயர் குடும்பங்களின் பரம்பரை வீட்டைக் குறிக்கும் ஒரு  மலையாளச் சொல்லாகும்.  இது நாயர் இந்துக்கள் மற்றும் நாயர் முஸ்லிம்களிடையே பொதுவான ஒன்றாக உள்ளது. இது பொதுவாக மாநிலத்தில் நடைமுறையில் உள்ள மருமக்கதாயத்தின் கீழ் தாய்வழி கூட்டுக் குடும்பத்தினரின் பொதுவான வசிப்பிடமாக இருந்தது. ஜெர்மன் மொழியியலாளர் ஹெர்மன் குண்டர்ட், 1872 இல் வெளியிடப்பட்ட தனது மலையாள—ஆங்கில அகராதியில், தறவாடு என்பதை," நில உரிமையாளர்கள் மற்றும் மன்னர்களின் பரம்பரை குடியிருப்பு", மேலும்,"ஒரு வீடு, முக்கியமாக பிரபுக்களின் வீடு" என்று வரையறுத்துள்ளார். இது பாரம்பரியமாக  ஜென்மிமாரின் வசிப்பிடமாக இருந்தது. ஆனால் தாரவாடு என்ற சொல்லின் தற்கால பயன்பாடு கேரளத்தில் உள்ள அனைத்து சமூக வர்க்கங்களுக்கும் சமய மக்களுக்கும் பொதுவான ஒன்றாக உள்ளது. இதன் ஒரு நீட்சியாக, இந்தச் சொல்  வீட்டை மட்டுமல்லாமல், அந்த வீட்டைப் பகிர்ந்து கொள்ளும்  கூட்டுக் குடும்பத்தையும் குறிப்பதாக உள்ளது. தரவாடின் தலைவர்கள்-பொதுவாக குடும்பத்தின் மூத்த ஆண் காரணவர் என்று அழைக்கப்பட்டார். மேலும் இளைய  உறுப்பினர்கள் ஆனந்த்ரவான்கள் என அழைக்கப்பட்டனர்.

கட்டடக்கலை 

தரவாடு என்ற பாரம்பரியத்திலுருந்து பிரிக்க முடியாததாக, வரலாற்று ரீதியாக, கேரளத்தின் தனித்துவமான நாலுகெட்டு வீட்டுப் கட்டடக்கலை பாரம்பரியம் உள்ளது. ஒரு உன்னதமான நாலுகெட்டு தரவாடு நான்கு கூடங்களுடன்  கட்டப்படும், ஒவ்வொன்றும் ஒரு வரையறுக்கப்பட்ட நோக்கத்துக்குப் பயன்படுத்தப்படும். மேலும் ஒரு நடுமுற்றத்தைக் கொண்டிருக்கும். செல்வம் மிக்க, மிகவும் பிரபலமான தரவாடுகள் எட்டுகெட்டு, இரண்டு நடுமுற்றங்களுடன், அல்லது பதினாறுகெட்டு, பதினாறு கூடங்கள் கொண்ட நான்கு நடுமுற்றங்கள் கொண்டிருக்கும். மேலும் அரச குடும்பங்கள்  இதேபோன்ற தரவரிசை கொண்ட தரவாடுகள் போன்ற வீடுகளை பாதுகாப்பு வசதிகளுடன் கொண்டிருப்பார்கள். அரிதாக, பன்னிரண்டு கூடங்கள் கொண்டதாக பன்னிரண்டுகேட்டு கட்டப்பட்டுள்ளன. மூன்று முற்றங்களுடன்,  32 கூடங்கள் கொண்ட  முப்பதிரண்டுகெட்டு அமைக்கப்பட்டதற்கான பதிவு உள்ளது. இருப்பினும் அது கட்டப்பட்டு விரைவிலேயே தீயினால் அழிந்தது.

மேற்கோள்கள் 

கேரளப் பண்பாடு
கேரளச் சமூகம்
விரைவுத் தொடருந்து இணைப்பு

விரைவுத் தொடருந்து இணைப்பு அல்லது விரைவுத் தொடருந்து இணைப்பு நிறுவனம் (ஆங்கிலம்; Express Rail Link; Express; (ERL) மலாய்: Express Rail Link; Express Rail Link Sdn Bhd சீனம்: 吉隆坡机场快铁) என்பது மலேசியா, கோலாலம்பூர் பன்னாட்டு வானூர்தி நிலையத்தில் ஒரு வானூர்தி நிலையத் தொடருந்துச் சேவையை நடத்திவரும் ஒரு மலேசிய நிறுவனம் ஆகும்.

இந்தத் தொடர்பு இணைப்பு 57 கி.மீ. நீளம் கொண்டது; மற்றும் கோலாலம்பூர் பன்னாட்டு வானூர்தி நிலையத்தையும் கோலாலம்பூர் சென்ட்ரல் நிலையத்தையும் இணைக்கின்றது.

பொது

விரைவுத் தொடருந்து இணைப்பு நிறுவனம், இரண்டு வெவ்வேறு தொடருந்துச் சேவைகளை வழங்குகிறது:

கேஎல்ஐஏ விரைவுத் தொடருந்து (KLIA Ekspres), கோலாலம்பூர்  சென்ட்ரலில் இருந்து கோலாலம்பூர் பன்னாட்டு வானூர்தி நிலையத்திற்கு நேரடிச் சேவை; 14 ஏப்ரல் 2002 அன்று தொடங்கப்பட்டது.
கேஎல்ஐஏ போக்குவரத்து (KLIA Transit), கோலாலம்பூர்  சென்ட்ரலில் இருந்து கோலாலம்பூர் பன்னாட்டு வானூர்தி நிலையத்திற்கு இடையே மூன்று கூடுதல் நிறுத்தங்களைக் கொண்ட ஒரு பயணிகள் தொடருந்துச் சேவை; 20 சூன் 2002 அன்று தொடங்கப்பட்டது.

30 ஆண்டுகாலச் சலுகை

25 ஆகஸ்டு 1997-இல், வானூர்தி நிலையத் தொடருந்துச் சேவை செயல்பாடுகளுக்கு நிதியளிக்க, கட்டமைக்க, பராமரிக்க மற்றும் சேவை செயல்பாடுகளைக் கட்டுப்படுத்த இந்த விரைவுத் தொடருந்து இணைப்பு நிறுவனத்திற்கு, மலேசிய அரசாங்கம்  30 ஆண்டுகாலச் சலுகையை வழங்கியது. 

மே 1997-இல் கட்டுமானம் தொடங்கப்பட்டு 5 ஆண்டுகளுக்குப் பிறகு நிறைவடைந்தது.

தொடருந்துகளின் எண்ணிக்கை

மேலும் காண்க 

 கேஎல்ஐஏ போக்குவரத்து 
 கேஎல்ஐஏ விரைவுத் தொடருந்து
 கேஎல்ஐஏ T1 நிலையம்
 கேஎல்ஐஏ T2 நிலையம்

மேற்சான்றுகள்

வெளி இணைப்புகள் 

KLIA Ekspres
Kuala Lumpur's airport in the city opens for business  Railway Gazette International May 2002

மலேசியாவில் போக்குவரத்து
மலேசியத் தொடருந்து நிலையங்கள்
விரைவுத் தொடருந்து இணைப்பு
மலேசியாவில் தொடருந்து போக்குவரத்து‎
காரணவர்

காரணவர் அல்லது காரணவன் அல்லது கரணவ (Karanavar or Karanavan or Karanava), என்பவர்  மலையாளி, துளு, குடகு, நாஞ்சில் நாட்டு சமூகத்தில் குடும்பத் தலைவரான ஆணைக் குறிக்க அல்லது ஒரு பட்டமாகப் பயன்படுத்தப்படுகிறது.

காரணவர் என்பது கேரளத்தின் செங்கனூர், புத்தனூர் மற்றும் அதைச் சுற்றியுள்ள சில உயர்குடி நாயர் குடும்பங்களில் வழங்கப்படும் பட்டப்பெயராகும். இந்தக் குடும்பங்கள் அனைத்தும் புத்தனூரைச் சேர்ந்த ஒரே குடும்பத்தின் கிளைகளாகும்.

இந்தப் பட்டம் திருவிதாங்கூர் மன்னர்  மார்த்தாண்ட வர்மர்வால் வழங்கப்பட்டதாக செவிவழிக்கதை நிலவுகிறது. அவர் புதிதாக உருவாக்கிய  திருவிதாங்கூர் இராச்சியத்தை ஒருங்கிணைக்கும் முயற்சியில் ஈடுபட்ட போது, மருமகன் ராம வர்மாவும் (பின்னர் தர்ம ராஜா), மார்த்தாண்ட வர்மரின் சகோதரியும் வட்டபரம்பில் வலியதன் பாதுகாப்பின் கீழ் ஒரு பயணம் மேற்கொண்டிருந்தனர். அப்போது அவர்களை சக்தி வாய்ந்த நாயர் பிரபுக்கள், வேணாட்டின் எட்டுவீட்டில் பிள்ளைமார் போன்றோரால் தாக்கப்பட்டனர். அதில் மார்த்தாண்ட வர்மரின் மைத்துனரும் பிற போராளிகளும் உயிரிழந்தனர். மன்னரின்  சகோதரி, அட்டிங்கல் ராணியும்,  அவரது மகனும் தப்பித்து வயல்கள் வழியாக ஓடினர். அப்போது ("புத்தனூர் பாதம்"), அங்கு அவர்கள் வயலில் வேளாண் பணிகளைச் செய்து கொண்டிருந்த ஒரு உயர்குடி நாயர் குடும்பத்தை எதிர்கொண்டனர். அவர்கள் அந்த மனிதரை "காரணவர்" என்று அழைத்து உவி கேட்டனர். அவர் அவர்களை எட்டுவீட்டில் நாயர்களிடமிருந்து காப்பாற்றி தன் தரவாட்டில் மறைத்து வைத்து, அவர்களைப் பாதுகாத்து, அருகிலிருந்த அரசனின் கூட்டாளியான ஆறுவீட்டில் மாடம்பிமாருக்குத் தகவல் தெரிவித்தார். மார்த்தாண்ட வர்மாவின் கூட்டாளியாக இருந்த வஞ்சிப்புழ தம்புரான் என்று அழைக்கப்படும் வக்கவஞ்சிப்புழா மத்தோமுக்கு அவர் தகவல் தெரிவித்தார். பின்னர் மார்த்தாண்ட வர்மர் தங்களுக்கு உதவிய அந்த நாயருக்கு செல்வத்தையும், அவர் மகாராஜாவானபோது "காரணவர்" என்ற பரம்பரைப் பெயரையும் வழங்கினார்.

கேரளம் 
தாய்வழிக் கூட்டுக் குடும்பங்களின் தலைவராக இருக்கும் மூத்த தாய்மாமன் அல்லது தறவாடு காரணவர் என்று அழைக்கப்பட்டார். ஒரு குடும்பத்தில் காரணவரின் அதிகாரம் ஐயத்திற்கு அப்பாற்பட்டது. மருமகத்தாய அமைப்பின் வீழ்ச்சிக்குப் பிறகும், இந்தச் சொல் அதிகாரம் மற்றும் வயதானவரைக் குறிக்க பயன்படுத்தப்படுகிறது. திருவிதாங்கூர் மகாராஜா அவர்கள் அட்டிங்கல் ராணியைக் காப்பாற்றியதால் ஒரு உயர்குடி நாயர் குடும்பத்திற்கு இந்த பட்டம் வழங்கப்பட்டது.

'காரணவர்' என்ற மரியாதைக்குரிய பெயரானது  பகவதி கோயில்களின்  தலைவருக்குப் பயன்படுத்தப்படுகிறது. பழைய காலத்தில், ' கோயில் தம்புரான் (அ நம்பூதிரி ஆட்சியாளர்) அவரை பரிந்துரைப்பார்.

மேற்கோள்கள் 

நாயர்
கன்னடச் சமூகங்கள்
கேரளச் சமூகம்
காலிகோ ஜாக்

ஜான் ராக்காம் (John Rackham) (18 நவம்பர் 1720 இல் தூக்கிலிடப்பட்டார்),  பொதுவாக காலிகோ ஜாக் என்று அழைக்கப்படும் இவன், 18 ஆம் நூற்றாண்டின் முற்பகுதியில் பகாமாசு மற்றும் கியூபாவில் செயல்பட்ட ஒரு ஆங்கில கடல் கொள்ளைத் தலைவன் ஆவான். இவனது புனைப்பெயர் இவன் அணிந்திருந்த காலிகோ ஆடையிலிருந்து பெறப்பட்டது. அதே நேரத்தில் ஜாக் என்பது "ஜான்" என்பதற்கான புனைப்பெயர்.

ராக்கம் கடற்கொள்ளையர்களின் பொற்காலத்தின் முடிவில் தீவிரமாக இருந்தான். மேரி ரீட் மற்றும் ஆன் போனி ஆகிய இரண்டு பெண் குழு உறுப்பினர்களுடன் கொள்ளையில் ஈடுப்பட்டதற்காக மிகவும் நினைவுகூரப்படுகிறான்.

கொள்ளைத் தொழில் 
ராக்கம், சார்லஸ் வேன் என்ற கொள்ளையனை தலைவர் பதவியில் இருந்து நீக்கிவிட்டு தானே தலைவனாகி பின்னர் லீவர்டு தீவுகள், ஜமைக்கா கால்வாய் மற்றும் விண்ட்வார்ட் கடல் பாதையில் கொள்ளையில் ஈடுபட்டான். 1719இல் மன்னிக்கப்பட்ட இவன் நியூ பிராவிடன்ஸுக்கு குடிபெயர்ந்தான். அங்கு ஆன் போனியைச் சந்தித்தான். இவர்களுடன் மேரி ரீடும் சேர்ந்து கொண்டார். இவர்கள் இருவரும் பிற கொள்ளையர்கள் நடுவே ஆண் வேடமிட்டு கொள்ளையில் ஈடுபட்டனர். 22 ஆகஸ்ட் 1720 அன்று, மூவரும் நாசாவுவில் உள்ள துறைமுகத்திலிருந்து வில்லியம்  என்ற ஆயுதமேந்திய சுலூப்பைத் திருடினர்.

கைதும் சிறையும் 
அக்டோபர் 1720 இல், ஜமைக்காவின் ஆளுநரான நிக்கோலஸ் லாவ்ஸின் ஆணையின் கீழ் ஜொனாதன் பார்னெட் தலைமையிலான ஒரு குழு மூலம் ராக்காமும் அவனது குழுவினரும் தாக்கப்பட்டனர். ராக்காமின் பெரும்பாலான கடற்கொள்ளையர்கள்  குடிபோதையில் இருந்ததால் அவர்களால் எதிர்ப்பை வெளிபடுத்த முடியவில்லை. அவர்கள் பிடிக்கப்பட்டு ஜமைக்காவிற்கு அழைத்துச் செல்லப்பட்டனர். அங்கு அவர்கள் குற்றவாளிகள் என நிரூபிக்கப்பட்டு தூக்கிலிடப்படுவதற்கு ஆளுநர் லாவ்ஸ் தீர்ப்பளித்தார்.

மேரி ரீட் மற்றும் ஆன் இருவரும் " தாங்கள் கருவுற்றிருந்ததால்" மன்னிப்பைக் கோரினர். நீதிமன்றம் இவர்களுக்கு குழந்தை பிறக்கும் வரை மரணதண்டனையை நிறுத்திவைத்தது. பிரசவத்தின்போது ஏற்பட்ட காய்ச்சலால் மேரி ரீட் சிறையிலேயே இறந்தார்.

குறிப்புகள்

மேற்கோள்கள்

மேலும் படிக்க 
 Nelson, James L. (2004) A Short Life and A Merry One. Ithaca NY: McBooks.
 
 
 
 The entire trial transcript is available in the book The Pirate Trial of Anne Bonny and Mary Read  by Tamara J. Eastman and Constance Bond
 Johnson, Captain Charles, A General History of the Pyrates|A General History of the Pyrates: From their first rise and settlement in the island of Providence, to the present time. London: T. Warner. First published in 1724, with the second volume published 1728, both later attributed to Daniel Defoe. Note that the General History's details of the capture of the merchant ship Neptune by Charles Vane in September 1718 conflict with the court records of both Charles Vane and Robert Deal, his quartermaster.
 The Tryals of Captain John Rackam and Other Pirates, 1721, by Robert Baldwin, in The Colonial Office Records in The Public Records Office at Kew, (ref: CO 137/14f.9). This details the trials of Jack Rackam, Mary Read, Anne Bonny, and Charles Vane.

1720 இறப்புகள்
கடற் கொள்ளையர்கள்
கடற்படை வரலாறு
முதலமட

முதலமட (Muthalamada) என்பது இந்தியாவின், கேரளத்தின்,  பாலக்காடு மாவட்டத்தில் இருக்கும் ஒரு கிராம ஊராட்சி ஆகும். இது ஒரு உள்ளாட்சி அமைப்பாகும், இதில் முதலமட-I மற்றும் முதலமட-II ஆகிய கிராமங்கள் அடங்கியுள்ளன. மாம்பழம் அதிகம் விளையும் பகுதிகளில் முதலாமடை ஊராட்சியும் ஒன்றாகும். இங்கு நிலவும் காலநிலையும், மண் வளமும் மாம்பழ விளைச்சலுக்கு மிகவும் ஏற்றதாக உள்ளது. இங்கிருந்து  ஐக்கிய அரபு அமீரகம் மற்றும் வட மாநிலங்களுக்கு மாம்பழம் ஏற்றுமதி செய்யப்படுகிறது. 

அருகிலுள்ள தொடருந்து நிலையம் பொள்ளாச்சி மற்றும் பாலக்காடு சந்திப்பு ஆகியவற்றுக்கு இடையே உள்ள முதலமட தொடருந்து நிலையம் ஆகும். பரம்பிக்குளம் காட்டுயிர் உய்விடம் இந்த ஊராட்சியில் உள்ளது. அது கன்னிமாரா தேக்கு மரம் மற்றும் வனவிலங்குகளை பார்வையிடுவதற்கு பிரபலமானது.

படக்காட்சியகம்

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
வைரிப்பாறை தடுப்பணை

வைரிப்பாறை தடுப்பணை (Viripara Weir) என்பது இந்தியாவில் கேரளத்தில் இடுக்கி மாவட்டத்தில் உள்ள மாங்குளம் கிராமத்தில் பூயாங்குட்டி ஆற்றின் துணை ஆறான மேல் கல்லாறு ஆற்றின் குறுக்கே கட்டப்பட்ட ஒரு திசைதிருப்பல் தடுப்பணை ஆகும். இந்த அணையிலிருந்து மேனாச்சேரி ஆற்றுக்கு நீர் தேவிக்குளம் வட்டம் வழியாகப் பாய்கிறது. நேரியமங்கலம் நீர்மின் திட்டத்தின் மேம்பாட்டுத் திட்டமாக வைரிப்பாறை தடுப்பணை கட்டப்பட்டுள்ளது. பூயான்குட்டி ஆற்றின் துணை ஆறான மேல் கல்லாறு, வைரிப்பாறையில் ஒரு குறுகிய திசைதிருப்பல் சுரங்கப்பாதையுடன் குறைந்த திசைதிருப்பப்பட்ட நீர்த்தேக்கம் மூலம் கள்ளாறுகுட்டி நீர்த்தேக்கத்திற்குத் திருப்பி விடப்படுகிறது.

விவரக்குறிப்புகள் 
 அட்சரேகை: 90° 58' 48" வ
 தீர்க்கரேகை: 77° 00' 05" கி
 ஊராட்சி: மாங்குளம்
 கிராமம்: மாங்குளம்
 மாவட்டம்: இடுக்கி
 ஆற்றுப் படுகை-பெரியார்
 ஆறு: மேல் கல்லாறு
 அணையிலிருந்து நீர் விடுப்பு: மேனாச்சேரி
 அணையின் வகை: கொத்து
 வகைப்பாடு: தடுப்பணை
 முழு நீர்த்தேக்க நிலை: 1141.59 மீ
 அதிகபட்ச நீர் மட்டம்: 
 திசைதிருப்பலில் மட்டுமே சேமிப்பு:
 ஆழமான அடித்தளத்திலிருந்து உயரம்: 4.57மீ
 நீளம்:
 ஆற்று நீர் வெளியேறும் வட்டம்: தேவிகுளம்
 நீர்க்கசிவு: வழிந்தோடும் வகை
 நிறைவுற்ற ஆண்டு: 1961
 உயர மட்டம்: 1141.59 மீ
 திட்டத்தின் பெயர்:  நேரியமங்கலம் நீர்மின் திட்டம்
 ஆற்று வெளியேற்றம்: இல்லை
 திட்டத்தின் நோக்கம்: நீர்மின்

சுற்றுலா 
அணைக்கட்டு ஒரு விருப்பமான சுற்றுலாத் தலமாகும். மேலும் வைரிபாறை அருவி மற்றும் நட்சத்திரகுத்து aருவி என்று அழைக்கப்படும் இரண்டு நீர்வீழ்ச்சிகள் இப்பகுதியில் உள்ளன.

மேற்கோள்கள் 

இடுக்கி மாவட்ட அணைகள்
பாரிசைட்டு-(La)

பாரிசைட்டு-(La) (Parisite-(La)) என்பது CaLa2(CO3)33F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரேசில் நாட்டிலுள்ள சாவோ பாலோ பல்கலைக்கழகத்தைச் சேர்ந்த டேனியல் அடென்சியோ மற்றும் பிரேசிலின் பாகியா மாநிலத்தில் உள்ள முலா கிளெய்ம் பகுதியிலுள்ள  சக ஊழியர்களால் கண்டுபிடிக்கப்பட்ட கனிமமாகும்.
பாரிசைட்டு-(La) என்பது பாரிசைட்டு-(Ce) கனிமத்தின் இலாந்தனம் ஒப்புமையாகும். இது பாரிசைட்டு-(Ce) கனிமத்தின் அதே அமைப்பைக் கொண்டுள்ளது, ஆனால் இலந்தனத்திற்குப் பதிலாக சீரியம் உள்ளது. பாரிசைட்டு-(La) வேதியியல் ரீதியாக சின்கிசைட்டு-(La)  உடன் ஒத்திருக்கிறது. 

பாரிசைட்டு-(La) வகைக் கனிமம்  பிரேசிலில் உள்ள மினாசு கெரைசு மாகாணத்தில் உள்ள ஓரோ பிரிட்டோ நகரில் அமைந்துள்ள எசுகோலா டி மினாசு  அறிவியல் மற்றும் தொழில்நுட்ப அருங்காட்சியகத்திலும் அமெரிக்காவின் அரிசோனா மாநிலத்தில் உள்ள டசுக்கன் நகர அரிசோனா பல்கலைக்கழக அருங்காட்சியகத்திலும் வைக்கப்பட்டுள்ளது.

பன்னாட்டு  கனிமவியல் சங்கம் பாரிசைட்டு(La) கனிமத்தை Pst-La என்ற குறியீட்டால் அடையாளப்படுத்துகிறது.

மேற்கோள்கள்

கார்பனேட்டு கனிமங்கள்
ஒற்றைச்சரிவச்சுக் கனிமங்கள்
இலந்தனம் கனிமங்கள்
எட்வர்ட் லியர்

எட்வர்ட் லியர் (Edward Lear) (12 மே 1812   - 29 ஜனவரி 1888) ஓர் ஆங்கிலக் கலைஞரும், ஓவியரும், இசைக்கலைஞரும், எழுத்தாளரும் மற்றும் கவிஞரும் ஆவார். இவர் கவிதை மற்றும் உரைநடைகளில் இலக்கிய முட்டாள்தனம் மற்றும் குறிப்பாக இவரது லிமரிக் வகைகளுக்காக பெரும்பாலும் அறியப்படுகிறார். 

ஒரு கலைஞராக இவரது முக்கியப் பணிகள் மூன்று வகைகளாக இருந்தன: பறவைகள் மற்றும் விலங்குகளின் விளக்கப்படங்களை தனது பயணங்களின் போது வண்ண வரைபடங்களை உருவாக்கினார். குறிப்பாக ஆல்பிரட் டென்னிசன் கவிதைகளின் விளக்கப்படங்கள்.

ஒரு எழுத்தாளராக, இவர் தனது பிரபலமான முட்டாள்தனமான கவிதைகள், பாடல்கள், சிறுகதைகள், தாவரவியல் வரைபடங்கள், சமையல் குறிப்புகள் மற்றும் எழுத்துக்கள் ஆகியவற்றிற்காக அறியப்படுகிறார். டென்னிசனின் கவிதைகளின் பன்னிரண்டு இசை அமைப்புகளை இவர் இயற்றி வெளியிட்டார்.

லியரின் சில ஓவியங்கள்

மேற்கோள்கள்

External links

 Edward Lear and his 9,000 Drawings
 Edward Lear and his Studio Practice
 Edward Lear and Crete
 Edward Lear and Mount Athos

1888 இறப்புகள்
1812 பிறப்புகள்
சபா ஆசாத்

சபா ஆசாத் (Saba Azad) (பிறப்பு சபா சிங் கிரேவால், 1 நவம்பர் 1985) ஓர் இந்திய நடிகையும், நாடக இயக்குநரும் மற்றும் இசைக்கலைஞரும் ஆவார். இவர் மும்பையை தளமாகக் கொண்ட மேட்பாய்/மிங்க் என்ற இசைக்குழுவில் ஒருவராவார். தில் கபடி (2008) எனும் இந்திப்படத்தில் ராகா என்ற பாத்திரத்தில் முன்னணி நடிகைகளில் ஒருவராக பாலிவுட்டில் அறிமுகமானார். முஜ்சே பிராண்ட்ஷிப் கரோகே (2011) காதல் நகைச்சுவைத் திரைப்படத்தில் நடித்துள்ளார். 2016 ஒய்-ஃபிலிஸின் லேடீஸ் ரூம் என்ற வலைத்தொடரில் டிங்கோவாகவும் நடித்தார்.

மேற்கோள்கள்

வெளி இணைப்புகள் 

இந்தி தொலைக்காட்சி நடிகைகள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
இந்தியத் திரைப்பட நடிகைகள்
1985 பிறப்புகள்
வாழும் நபர்கள்
இடப்பள்ளி ராகவன் பிள்ளை

இடப்பள்ளி ராகவன் பிள்ளை (Edappally Raghavan Pillai) (30 மே 1909-4 ஜூலை 1936) மலையாளக் கவிஞரும், சங்கம்புழா கிருட்டிண பிள்ளையின் நெருங்கிய நண்பருமாவார். இந்த நண்பர்கள் இடப்பள்ளி கவிஞர்கள் அல்லது இடப்பள்ளியின் இரட்டையர்கள் என்று குறிப்பிடப்பட்டனர். இரண்டு கவிஞர்களும் காதல் கவிதைகளின் நிபுணர்களாக இருந்தனர். இவர்கள் மலையாளக் கவிதைகளின் செல்லி மற்றும் கீட்ஸ் என பலரால் கருதப்படுகின்றனர்.

மேற்கோள்கள்

மேலும் வாசிக்க 
எஸ். குப்தன் நாயர் Changampuzha, Sahitya Akademi (2001). ,

வெளி இணைப்புகள் 

மலையாளக் கவிஞர்கள்
1936 இறப்புகள்
1909 பிறப்புகள்
ஊர் பெயரால் அறியப்படும் மக்கள்
பிபின் சந்திரன்

பிபின் சந்திரன் (Bipin Chandran)  கேரளாவைச் சேர்ந்த ஒரு இந்திய எழுத்தாளரும் மற்றும் திரைக்கதை ஆசிரியரும் ஆவார். இவர் முக்கியமாக மலையாளத் திரைப்படத்துறையில் பணியாற்றுகிறார். டாடி கூல் என்ற இவரது முதல் படம் 2009 இல் வெளியானது.

சொந்த வாழ்க்கை 
பிபின் சந்திரன் இந்தியாவின் கேரளாவின் பொன்குன்னத்தில் பிறந்தார். சங்கனாச்சேரி செயின்ட் பெர்ச்மன்ஸ் கல்லூரியில் சேர்ந்தார். அங்கு, சிறந்த இயக்குநருக்கான கேரள மாநில திரைப்பட விருது வென்ற மார்ட்டின் பிராக்கட்டைச் சந்தித்தார். பிபின் முதுகலை படிப்புக்காக எர்ணாகுளத்தில் உள்ள மகாராஜா கல்லூரியில் பயின்றார்.

தொழில் வாழ்க்கை 
ஒரு எழுத்தாளரான பிபின்  மம்மூட்டியை ஒரு நடிகராக, நேர்காணல்கள் மற்றும் கட்டுரைகளாக குறிக்கும் நினைவுக் குறிப்புகளின் தொகுப்பான மம்மூமுட்டி கழ்ச்சாயம் வயநாயும் என்ற புத்தகத்தை எழுதினார். சமீபத்தில் மலையாளத் திரைப்படங்களின் வழிபாட்டு உரையாடல்களைப் பற்றி விவாதிக்கும் ஓர்மாயுண்டோ ஈ முகம் என்ற தனது புதிய புத்தகத்தை வெளியிட்டுள்ளார். ஐராட்டாச்சங்கு இவரது மற்றொரு புத்தகமாகும்.

ம்திரைப்படங்கள் குறித்து தொடர்ந்து கட்டுரைகளை எழுதும் பிபின், கோமாளி மேல்கை நெடுன்ன காலம் மற்றும் மடம்பில்லியில் மனோரோகி ஆகிய இரண்டு கட்டுரைகளுக்காக சிறந்த திரைப்படக் கட்டுரைகளுக்கான 2019 கேரள மாநில திரைப்பட விருதைப் பெற்றார்.

மேற்கோள்கள்

வெளி இணைப்புகள் 
 
 
 

வாழும் நபர்கள்
மலையாள எழுத்தாளர்கள்
மலையாள நபர்கள்
கேரள மாநில திரைப்பட விருது வென்றவர்கள்
கோட்டயம் மாவட்ட நபர்கள்
பிபின் சந்திர ஜோஷி

தளபதி பிபின் சந்திர ஜோஷி, (Bipin Chandra Joshi)  பரம் விசிட்ட சேவா பதக்கம், அதி விசிட்ட சேவா பதக்கம், (5 டிசம்பர் 1935 – 19 நவம்பர் 1994) இந்திய இராணுவத்தின் 17வது இராணுவத் தளபதி ஆவார். இவர் பதவியில் இருந்தபோதே இறந்தார்.

இளமை வாழ்க்கை 
ஜோஷி, குமாவோனி பிராமணக் குடும்பத்தில் பிறந்தார். பிரிக்கப்படாத உத்தரப்பிரதேசத்தைச் சேர்ந்த முதல் ராணுவத் தலைவராக இருந்தார்

இறப்பு 
ஜோஷி 1995 இல் ஓய்வு பெறவிருந்தார். ஆனால், 18 நவம்பர் 1994 அன்று புது தில்லியிலுள்ள இராணுவ மருத்துவமனையில் மாரடைப்பால் இறந்தார். இவரது அகால மரணம் இராணுவத் தலைமைப் பதவிக்கான முழு வரிசையையும் மாற்றியது. இது பொதுவாக மூத்தவர்களின் அடிப்படையில் தீர்மானிக்கப்படுகிறது. இதன் விளைவாக, லெப்டினன்ட் ஜெனரல் சங்கர் ராய்சௌத்ரி தலைமைத் தளபதியாக பதவி உயர்வு பெற்று 17 வது ராணுவத் தளபதியாக நியமிக்கப்பட்டார்.

கௌரவம் 
உத்தராகண்டம் மாநிலத்திலுள்ள பிதௌரகட் எனுமிடத்தில் இவரது நினைவாக இராணுவப் பொது பள்ளி ஒன்று 1993 ஆம் ஆண்டில்   நிறுவப்பட்டது.

மேற்கோள்கள்

வெளி இணைப்புகள் 
 Book titled Man, culture, and society in the Kumaun Himalayas: General B. C. Joshi commemoration volume () - includes brief articles on General B. C. Joshi
 https://www.nytimes.com/1994/11/19/obituaries/gen-bipin-chandra-joshi-indian-army-chief-59.html
 http://www.timescontent.com/tss/showcase/preview-buy/29780/News/General-Bipin-Chandra-Joshi.html

1994 இறப்புகள்
1935 பிறப்புகள்
இந்தியப் படைத்துறையினர்
சங்கர் ராய்சௌத்ரி

தளபதி சங்கர் ராய் சவுத்ரி (Shankar Roychowdhury) இந்தியத் தரைப்படையின் முன்னாள் தலைமைத் தளபதியாவார். இவர் இந்திய நாடாளுமன்ற உறுப்பினராகவும் இருந்துள்ளார்.

ஆரம்பகால வாழ்க்கை 
சங்கர் ராய்சௌத்ரி இந்தியாவின் மேற்கு வங்காளத்தின் கொல்கத்தாவில், வங்காள கயஸ்தா குடும்பத்தில், 1937 செப்டம்பர் 6 அன்று பிறந்தார். கொல்கத்தாவில் உள்ள செயின்ட் சேவியர் கல்லூரிப் பள்ளியிலும், பின்னர் முசோரி உள்ள வின்பெர்க் ஆலன் பள்ளி, முசோரி இருக்கும் செயின்ட் ஜார்ஜ் கல்லூரி ஆகியவற்றில் பள்ளிப்படிப்பை முடித்தார். பின்னர் 1953 ஆம் ஆண்டில் இந்தியப் பாதுகாப்புப் படைகள் கூட்டு சேவைப் பிரிவில் சேர்ந்தார்.

இராணுவப் பணி 
சங்கர் ராய்சவுத்ரி இந்தியப் படைத்துறைக் கல்விக்கூடத்தில் பட்டம் பெற்ற பிறகு, ஜூன் 9,1957 அன்று இந்திய ராணுவ கவசப் படையில் நியமிக்கப்பட்டார். 1965 ஆம் ஆண்டு சாம்ப்-ஜௌரியன் பிரிவிலும், 1971 ஆம் ஆண்டு வங்காளதேச விடுதலைப் போரின் போது ஜெசோர் மற்றும் குல்னாவிலும் பின்னர்,  இந்தியா-பாகிஸ்தான் போரிலும் பங்கேற்றார். 1974 முதல் 1976 வரை லான்சர்கள், டிசம்பர் 1980 முதல் ஜூலை 1983 வரை ஒரு சுயாதீன கவச படைப்பிரிவு மற்றும் மே 1988 முதல் மே 1990 வரை ஒரு கவச பிரிவு ஆகியவற்றிற்கு தலைமை தாங்கினார். பின்னர் இவர் 1991 முதல் 1992 வரை சம்மு காசுமீரில் 16 கார்ப்ஸ் தலைவராக இருந்தார்.

கௌரவம் 
இந்தியாவின் அமைதிகாலத்தில் மிக உயர்ந்தநிலையில் படைத்துறையில் சிறப்புமிகு சேவையாற்றியதற்கான பரம் விசிட்ட சேவா பதக்கம் இவருக்கு வழங்கப்பட்டது. இவருக்கு முன்னோடியான பிபின் சந்திர ஜோஷியின் அகால மரணத்தைத் தொடர்ந்து, நவம்பர் 22,1994 அன்று இந்திய இராணுவத்தின் 18 வது இராணுவத் தளபதியாக பொறுப்பை ஏற்றார். 40 ஆண்டுகள் இராணுவ சேவையில் இருந்த இவர், 1997 செப்டம்பர் 30 அன்று இந்திய ராணுவத்திலிருந்து ஓய்வு பெற்றார்.

ஓய்வுக்குப் பிந்தைய வாழ்க்கை 
இராணுவத்திலிருந்து ஓய்வு பெற்ற பிறகு, சங்கர் ராய்சௌத்ரி மாநிலங்களவை உறுப்பினரானார். 2008 ஜனவரி 21 முதல் இந்திய உலோகம் மற்றும் ஃபெரோ அலாய்ஸ் லிமிடெட் நிறுவனத்தின் இயக்குநராக உள்ளார். இவரது சுயசரிதை அதிகாரப்பூர்வமாக அமைதி என்ற தலைப்பில் 2002 இல் பெங்குயின் புக்ஸ் நிறுவனம் வெளியிட்டது.

மேற்கோள்கள்

வெளி இணைப்புகள் 
Maoists are also our fellow Indians: General Shankar Roychowdhury, IBN Live, 29 May 2013.
Ex Indian Army chief talks about Indo-Bangla ties, ஹிந்துஸ்தான் டைம்ஸ், 16 March 2013.
Former Army chief Shankar Roychowdhury backs General VK Singh in age row, தி எகனாமிக் டைம்ஸ், 22 January 2012.

வங்காள மக்கள்
வாழும் நபர்கள்
1937 பிறப்புகள்
இந்தியப் படைத்துறையினர்
இந்திய நாடாளுமன்ற உறுப்பினர்கள்
உம்ன்கோட் ஆறு

உம்ன்கோட் ஆறு (Umngot River), தொளகி ஆறு அல்லது வா உம்ன்கோத் என்றும் அழைக்கப்படுகிறது. இது இந்திய மாநிலமான மேகாலயாவில் மேற்கு ஜைண்டியா மலை மாவட்டத்தில் உள்ள ஜைண்டியா மலைகளின் அடிவாரத்தில் அமைந்துள்ள தொளகி என்ற சிறிய நகரத்தின் வழியாக பாயும் ஓர் ஆறு ஆகும். இந்த நகரம் ஒப்பீட்டளவில் பரபரப்பாகக் காணப்படும். இது இந்தியாவிற்கும் வங்களாதேசத்திற்கும் இடையிலான வர்த்தக நகராகச் செயல்படுகிறது. இந்த ஆறு அதன் தூய்மை மற்றும் வெளிப்படையான நீர் ஆகியவற்றிற்குப் பெயர் பெற்றது. இது ஒரு புலப்படும் ஆற்றுப் படுகையினைக் கொண்டுள்ளது.

சூழல் 
இந்தியாவின் தூய்மையான ஆறுகளில் ஒன்றான உம்ன்கோட், உள்ளூர் மீனவர்களுக்கு ஒரு முக்கியமான மீன்பிடி இடமாகும். இந்த ஆறு இந்தியா-வங்கதேச எல்லையில் அமைந்துள்ளது. மேலும் ஆற்றின் வெண்மைப் பகுதி, மின்னோட்டத்தின் உயர்வால் ஏற்படுகிறது. இது இரு நாடுகளுக்கும் இடையிலான அதிகாரப்பூர்வமற்ற எல்லையைக் குறிக்கிறது.

ஒரு தொங்கு பாலம், தாவ்கி பாலம், உம்கோட் ஆற்றின் மீது கட்டப்பட்டுள்ளது. இது 1932இல் கட்டப்பட்டது. மேலும் இது ஒரு சுற்றுலா ஆர்வமுள்ள இடமாகும்.

திட்டங்கள் 
ஏப்ரல் 2021இல், மின்சாரப் பற்றாக்குறையைக் கருத்தில் கொண்டு, ஆற்றின் மீது அணை கட்ட மேகாலயா அரசு முடிவு செய்தது. இந்தத் திட்டம் முன்மொழியப்பட்ட 210 மெகாவாட் உம்ன்கோட் நீர்மின் திட்டமாகும். இது உள்ளூர் கிராமவாசிகளிடமிருந்து பெரும் எதிர்ப்பையும் பெற்றது. இதன் கட்டுமானம் சுற்றுலாவைச் சீர்குலைக்கும் என்று அஞ்சினர். இறுதியில் இத்திட்டம் கைவிடப்பட்டது .

மேற்கோள்கள் 

மேகாலயாவில் உள்ள ஆறுகள்
அம்மாபேட்டை, சேலம்

அம்மாபேட்டை (Ammapet) என்பது இந்தியாவில் தமிழ்நாடு மாநிலத்தின் சேலம் மாவட்டத்திலுள்ள ஒரு நகர்ப் பகுதி ஆகும்.

அமைவிடம் 
கடல் மட்டத்திலிருந்து சுமார் 313.28 மீ. உயரத்தில், () என்ற புவியியல் ஆள்கூறுகள் கொண்டு சேலத்தில் அம்மாபேட்டை அமைந்துள்ளது.

சமயம்

இந்துக் கோயில்கள் 
அம்மாபேட்டையில் அமைந்துள்ள மாதேசுவரன் கோயில் மற்றும் மதுரை வீரன் கோயில் ஆகிய இந்துக் கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.

மேற்கோள்கள் 

சேலம் மாவட்டத்திலுள்ள ஊர்களும் நகரங்களும்
கே. செல்வராஜ்

கோவை செல்வராஜ் என்கிற கே. செல்வராஜ் (இறப்பு: 8. நவம்பர். 2024) என்பவர் தமிழக அரசியல்வாதியும், தமிழ்நாடு சட்டப் பேரவை முன்னாள் உறுப்பினரும் ஆவார். இவர் தி.மு.கவின் செய்தித் தொடர்பு துணைச் செயலாளராக இருந்தார்.

செல்வராஜ் தமிழ்நாட்டின், கோயம்புத்தூர் ஆர். எஸ். புரம் பகுதியைச் சேர்ந்தவர். முதலில் அ.தி.மு.கவில் தன் அரசியல் வாழ்வைத் தொடங்கிய செல்வராஜ், 1984 இல் தேர்தலில் போட்டியிட கட்சியில் வாய்ப்பு கிடைக்காததால் அதிமுகவில் இருந்து விலகி காங்கிரசில் இணைந்தார். 1991 தமிழ்நாடு சட்டமன்றத் தேர்தலில் கோயம்புத்தூர் மேற்கு சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு வெற்றிபெற்றார். பின்னர் கட்சியுடன் ஏற்பட்ட கருத்து மாறுபாட்டால் காங்கிரசின் அதிருப்தி சட்டமன்ற உறுப்பினராக மாறி, அதிமுகவின் ஆதரவாளராக செயல்பட்டார். 2006 இல் சேவாதள அமைப்பின் தலைவராக இருந்தார். காங்கிரசு-திமுக கூட்டணியை விமர்சித்த காரணத்தால் 2015 ஆம் ஆண்டு காங்கிரசு கட்சியில் இருந்து நீக்கப்பட்டார். இதன் பின்னர் செல்வராஜ் அ.தி.மு.கவில் இணைந்தார். ஓ. பன்னீர்செல்வத்தின் ஆதரவாளராக இருந்த செல்வராஜ், அதிமுகவை விட்டு வெளியேறி 2022 ஆம் ஆண்டு திமுகவில் இணைந்தார். அதன்பிறகு தி.மு.கவின் செய்தித் தொடர்பு துணைச் செயலாளராக இருந்தார்.

குடும்பம் 
செல்வராஜுக்கு  கமலாமணி என்ற மகளும், மூன்று மகன்களும் உள்ளனர். திருப்பதியில் இவரது மூன்றாவது மகனின் திருமணத்தை முடித்துவிட்டு ஊருக்கு வந்துகொண்டிருந்தபோது மாரடைப்பு ஏற்பட்டு 2024 நவம்பர் 8 அன்று தன் 66 வயதில் இறந்தார்.

மேற்கோள்கள் 

2024 இறப்புகள்
கோவை மக்கள்
திராவிட முன்னேற்றக் கழக அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
திருத்தணி தொடருந்து நிலையம்

திருத்தணி தொடருந்து நிலையம் (நிலையத்தின் குறியீடுஃ TRT) ஆனது இந்திய மாநிலமான தமிழ்நாட்டின் திருவள்ளூர் மாவட்டத்தில் அமைந்துள்ள ஒரு தொடருந்து நிலையமாகும்.

விளக்கம் 
இது ஹவுரா-சென்னை பிரதான வழித்தடத்தின் கூடுர்-சென்னை பிரிவில் அமைந்துள்ளது மற்றும் சென்னை புறநகர் பகுதியின் மேற்கு வடக்கு வழித்தடத்தில் ஒரு பகுதியாகும். இது தெற்கு ரயில்வே மண்டலத்தின் சென்னை கோட்டத்தின் அதிகார வரம்பிற்குள் வருகிறது. இது என். எஸ். ஜி-4 நிலையமாக வகைப்படுத்தப்பட்டுள்ளது (வருடாந்திர வருவாய் 100 முதல் 200 மில்லியன் ரூபாய் வரை மற்றும் 2 முதல் 5 மில்லியன் பயணிகள் கையாளப்படுகிறார்கள்).

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, திருத்தணி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.

வெளி இணைப்புகள்

குறிப்புகள் 

தமிழ்நாட்டுத் தொடருந்து நிலையங்கள்
சென்னையில் உள்ள தொடருந்து நிலையங்கள்
சென்னை தொடருந்து கோட்டம்
சிறினிசா செயசீலன்

சிறினிசா செயசீலன் (ஆங்கிலம் : Srinisha Jayaseelan) இவர் ஒரு இந்தியத் திரைப்படப் பின்னணிப் பாடகியாவார். 2009 - 2010 ஆம் ஆண்டு விஜய் தொலைக்காட்சியில் ஒளிபரப்பான ஏர்டெல் சூப்பர் சிங்கர் சூனியர் 2 என்னும் உண்மைநிலை நிகழ்ச்சியில் போட்டியாளராக பங்கேற்றார். மேலும் இவர் 2016 ஆம் ஆண்டு  இளையராஜா அவர்களின்  இசையமைப்பில் உருவான அம்மா கணக்கு என்னும் திரைப்படத்தில் பின்னணிப் பாடகியாக அறிமுகமானார், மேலும் சூப்பர் சிங்கர் வாகையர்களில் வாகையாளர் என்னும் உண்மைநிலை நிகழ்ச்சிலேயும் பங்கேற்றார்.

வாழ்க்கைச் சுருக்கம் 
சிறினிசா செயசீலன் தமிழ் நாட்டின் தலைநகரான சென்னையில் ஆம் ஆண்டு திரு செல்வராச் செயசீலன் மற்றும் சுசாதா  ஆகியோருக்கு மகளாகப் பிறந்தார். இவர் சென்னையில் அமைந்துள்ள டி.எஸ்.டி ராசா பெண்கள் பதின்மநிலை மேல்நிலைப் பள்ளியில் பள்ளிப்படிப்பை முடித்தார், பின்னர் எத்திராச் மகளிர் கல்லூரியில் இளங்கலை வணிகவியலில் இளநிலைப் பட்டப்படிப்பை முடித்துள்ளார்.

தொழில் வாழ்க்கை 
சிறீனிசா 2009 முதல் 2010 ஆம் ஆண்டு விஜய் தொலைக்காட்சியில் சூப்பர் சிங்கர் ஜூனியரின் பருவம் இரண்டு  என்றழைக்கப்படும் உண்மைநிலை நிகழ்ச்சியின் தமிழ் இசைப் போட்டியில் பங்கேற்றார். இதில்  இறுதி போட்டிக்கு முன்னேறிய சிறீனிசா 
அரையிறுதிப் போட்டியில் வெளியேற்றப்பட்டவர். மேலும் விசய் தொலைக்காட்சியின் மற்ற இசைப் போட்டிகளான சூப்பர் சிங்கர் டி20யில் சூப்பர் சிங்கர் சாப்பியன் ஆஃப் சாப்பியன்ஸ் ஆகிய நிகழ்ச்சிகளிலும் பங்குபெற்றுள்ளார். மேலும் யுவன் சங்கர் ராஜா இசையமைப்பில் உருவான அவன் இவன் என்னும் திரைப்படத்தில்,  ஒரு மலையோரம் எனத் தொடங்கும் பாடல் மற்றும் இசைஞானி இளையராஜா இசை அமைத்த அம்மா கணக்கு திரைப்படத்தில் மேத்சு ஃடப் எனத் தொடங்கும் பாடல்கள் மூலம் பின்னணிப் பாடகியாக அறிமுகமாகினார். மேலும் ஹிப்ஹாப் தமிழா இசையமைத்த இமைக்கா நொடிகள் திரைப்படத்தில் விளம்பர இடைவேளி என்ற பாடலையும் பாடியுள்ளார்.

தொலைக்காட்சி

மேற்கோள்கள்

வெளியிணைப்புகள் 

சென்னைப் பாடகர்கள்விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
சென்னை இசைக்கலைஞர்கள்
தமிழ்த் திரைப்படப் பின்னணிப் பாடகர்கள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
தெலுங்குத் திரைப்படப் பின்னணிப் பாடகர்கள்
இந்தியப் பாடகிகள்
1999 பிறப்புகள்
வாழும் நபர்கள்
துருவ் ரெய்னா

துருவ் ரெய்னா (Dhruv Raina) இந்தியாவைச் சேர்ந்த ஒரு தத்துவஞானியும் மற்றும் அறிவியல் வரலாற்றாசிரியரரும் ஆவார். காலனித்துவ இந்தியாவில் அறிவியலை வளர்ப்பது, நாடுகடந்த அறிவியலின் வலையமைப்புகள் மற்றும் அறிவியலின் வரலாற்று வரலாறுகள் ஆகியவற்றில் இவர் செய்த பணிக்காக மிகவும் பிரபலமானவர். புது தில்லி ஜவகர்லால் நேரு பல்கலைக்கழகத்தில்  கல்வி ஆய்வுகளுக்கான ஜாகிர் உசேன் மையத்தில் அறிவியல் கல்வி வரலாற்றின் பேராசிரியராக (2003-2023) இருந்தார். அதற்கு முன்பு, 1991 முதல் 2002 வரை புது தில்லியில் உள்ள தேசிய அறிவியல், தொழில்நுட்பம், மேம்பாடு கல்வி நிறுவனத்தில் விஞ்ஞானியாக இருந்தார். ஜெர்மனியின் இந்திய தத்துவம் மற்றும் அறிவுசார் வரலாற்றிற்கான முதல் தலைவராக இருந்தார் (2010-11). 

இவர் தற்போது அறிவியல் மற்றும் தொழில்நுட்பத்தின் வரலாறு மற்றும் தத்துவத்திற்கான சர்வதேச ஒன்றியத்தின் அறிவியல் மற்றும் தொழில்நுட்பத்திற்கான தர்க்கம், முறை மற்றும் தத்துவப் பிரிவின் மன்றத்தில் உள்ளார்.

மேற்கோள்கள்

வெளி இணைப்புகள் 
 Profile on JNU Website
 Profile, South Asia Institute, University of Heidelberg
 Google scholar
 'Seminar Magazine Special Issue on State of Science: a symposium on the relationship between science, knowledge and democracy (edited by Dhruv Raina)
 "Betwixt Jesuit and Enlightenment HIstoriography: Jean-Sylvain Baily's History of Indian Astronomy"
 "A Study in the Social-epistemology of "Science and Society" Education at Indian Universities and Technical Institutes"
 Institutions and the Global Transfer of Knowledge: A Discussion
 "How to Go to Heaven or How the Heavens Go?"
 "The Making of a Classic: The Contemporary Significance of P.C. Ray’s Historical Approach"
 "The Naturalization of Modern Science in South Asia: A Historical Overview of the Processes of Domestication and Globalization"
 Articles in Down to Earth Magazine
.in/citations?user=9jVr03wAAAAJ&hl=en

வாழும் நபர்கள்
அறிவியல் வரலாற்றாளர்கள்
தபன் ராய்சௌத்ரி

தபன் ராய்சௌத்ரி (Tapan Raychaudhuri ; 8 மே 1926 - 26 நவம்பர் 2014) பிரித்தானிய இந்திய வரலாறு, இந்தியப் பொருளாதார வரலாறு மற்றும் வங்காள வரலாறு ஆகியவற்றில் நிபுணத்துவம் பெற்ற ஒரு வரலாற்றாளர் ஆவார்.

தொழில் வாழ்க்கை 
கொல்கத்தா பல்கலைக்கழகத்தின் இசுலாமிய வரலாறு மற்றும் கலாச்சாரத் துறையில் விரிவுரையாளராக தனது வாழ்க்கையைத் தொடங்கினார். பிரிட்டனில் இருந்து திரும்பிய பிறகு, இந்திய தேசிய ஆவணக்காப்பகதின் துணை இயக்குநரானார். ஒரு வாசகராகவும் பின்னர் வரலாற்றின் பேராசிரியராகவும், தில்லி பொருளாதாரப் பள்ளியின் இயக்குநராகவும், பேராசிரியராகவும் தில்லி பல்கலைக்கழகஹ்தின் வரலாற்றுத் துறையின் தலைவராகவும் இருந்தார்.

1973 முதல் 1992 வரை நவீன தெற்காசிய வரலாற்றில் ஒரு வாசகராகவும், பின்னர் இந்திய வரலாறு மற்றும் நாகரிகத்தின் ஹோமினெம் பேராசிரியராகவும், 1992 முதல் 1993 வரை ஆக்சுபோர்டில் உள்ள செயின்ட் ஆண்டனி கல்லூரியின் உறுப்பினராகவும் இருந்தார். தான் ஓய்வு பெற்ற பிறகு ஆக்சுபோர்டில் உள்ள செயின்ட் ஆண்டனி கல்லூரியில் சகாவாக இருந்தார். 2009 ஆம் ஆண்டில்இந்திய வம்சாவளியைச் சேர்ந்த விஞ்ஞானிகள், ஆராய்ச்சியாளர்கள், பொறியாளர்கள் மற்றும் சமூக விஞ்ஞானிகளுக்கு இன்ஃபோசிஸ் பரிசு வழங்கும் நடுவர் குழுவிலும் பணியாற்றினார்.

2011 இல் இந்தியாவில் தேசிய ஆராய்ச்சி பேராசிரியராக ஆனார்

இறப்பு 
பக்கவாதத்தால் சிலகாலம் பாதிக்கப்பட்டிருந்த தபன் ராய்சௌத்ரி, ஆக்சுபோர்டில் உள்ள தனது வீட்டில் 26 நவம்பர் 2014 அன்று இறந்தார்.

மேற்கோள்கள் 

2014 இறப்புகள்
1926 பிறப்புகள்
வரலாற்றாளர்கள்
ஹேம சந்திர ராய்சவுத்ரி

ஹேம சந்திர ராய்சௌத்ரி (Hem Chandra Raychaudhuri) (8 ஏப்ரல் 1892 - 4 மே 1957  ) ஒரு இந்திய வரலாற்றாசிரியர் ஆவார். இவர், பண்டைய இந்தியா பற்றிய ஆய்வுகளுக்காக அறியப்பட்டவர்.

தொழில் வாழ்க்கை 
இவர், கொல்கத்தாவின் பங்கபாசி கல்லூரியில் விரிவுரையாளராக பணியாற்றினார். வங்காள கல்விச் சேவையில் சேர்ந்த உடனேயே, கொல்கத்தாவின் மாநிலப் பல்கலைக்கழகதில் (1914–16) பணியமர்த்தப்பட்டார். 1916 இல் இவர் சிட்டகொங் கல்லூரிக்கு மாற்றப்பட்டார். 1917 ஆம் ஆண்டில்  அசுதோசு முகர்சி இவருக்கு கொல்கத்தா பல்கலைக்கழகத்தில் பண்டைய வரலாறு மற்றும் கலாச்சாரத் துறையில் விரிவுரையாளராக பணியாற்ற ஒரு வாய்ப்பை வழங்கினார். 1921 ஆம் ஆண்டில் கொல்கத்தா பல்கலைக்கழகத்தில் பண்டைய இந்திய வரலாற்றில் முனைவர் பட்டம் பெற்றார். 1928இல் இவர் தாக்கா பல்கலைக்கழகத்தின் வரலாற்றுத் துறையில் வாசகராக பணியாற்றினார். 1936 ஆம் ஆண்டில் டி. ஆர். பண்டார்கருக்குப் பிறகு கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராக நியமிக்கப்பட்டார்.  1952 இல் ஓய்வு பெற்றார்.

மேற்கோள்கள்

மேலும் வாசிக்க
 Panda, Harihar (2007). Prof. H.C. Raychaudhuri: as a Historian, New Delhi:Northern Book Centre, 

1892 பிறப்புகள்
1957 இறப்புகள்
வங்காள மக்கள்
வரலாற்றாசிரியர்கள்
சையது இர்பான் அபீப்

சையத் இர்பான் அபீப் ( Syed Irfan Habib ; பிறப்பு 1953) ஒரு இந்திய அறிவியல் வரலாற்றாசிரியரும் பொது அறிவுஜீவியும் ஆவார்.  தேசிய கல்வித் திட்டமிடல் மற்றும் மேலாண்மைப் பல்கலைக்கழகத்தில் அபுல் கலாம் ஆசாத் இருக்கையின் தலைவராக இருந்தார். 1990 களில் புது தில்லியின் தேசிய அறிவியல், தொழில்நுட்பம், மேம்பாடு கல்வி நிறுவனத்தில் பணியாற்றிய துருவ் ரெய்னாவுடன் சேர்ந்து இவரது அறிவார்ந்த ஒத்துழைப்பு தொடர்ச்சியான ஆராய்ச்சிக் கட்டுரைகளின் வெளியீட்டில் உச்சக்கட்டத்தை அடைந்தது. காலனித்துவ இந்தியாவில் நவீன அறிவியலின் கலாச்சார மறுவரையறையில். இவர்கள் ஜோசப் நீதம் (அறிவியல் வரலாற்றின் இருப்பிடம், 1999), யுனெஸ்கோவின் மனிதகுல வரலாற்றின் 7வது தொகுதிக்கான “இருபதாம் தெற்கு மற்றும் தென்கிழக்கு ஆசியாவில் அறிவியல்” என்ற பகுதி மற்றும் சமூகம் பற்றிய ஒரு வாசகரின் தொகுப்பையும் ஒன்றாக வெளியிட்டுள்ளனர். இந்தியாவில் அறிவியல் வரலாறு ( காலனித்துவ இந்தியாவில் அறிவியல் சமூக வரலாறு, 2007). ஒரு ஆசிரியராக, அவரது படைப்புகள் பெரும்பாலும் நேர்மறையான விமர்சன வரவேற்பிற்கு உட்பட்டுள்ளன.

கல்வி 
நவீன இந்திய வரலாற்றில் முதுகலைப் பட்டம் பெற்ற இர்பான், 1920 களின் சுதந்திரப் போராட்டத்தில் புரட்சியாளர்களின் சித்தாந்தம் மற்றும் திட்டம் குறித்து முனைவர் பட்டம் பெற்றார்.

தொழில் வாழ்க்கை 
சௌதரி சரண் சிங் பல்கலைக்கழகத்தின் இணைக் கல்லூரியான புலந்த்சர், டிஏவி  கல்லூரியில் நான்கு ஆண்டுகள் கற்பித்தார். பின்னர் தேசிய அறிவியல், தொழில்நுட்பம் மற்றும் மேம்பாட்டு ஆய்வுகள் நிறுவனத்தில்  சேர்ந்தார். இவர் 2009-2016 போது புது தில்லியில் உள்ள தேசிய கல்வித் திட்டமிடல் மற்றும் மேலாண்மைப் பல்கலைக்கழகத்தின் அபுல் கலாம் ஆசாத் இருக்கையை வகித்தார்.

மேற்கோள்கள் 

அறிவியல் வரலாற்றாளர்கள்
வாழும் நபர்கள்
1953 பிறப்புகள்